Voru þungavigtarbækur í bókstaflegum skilningi , mældust tvö kíló hver bók á vog . En áreiðanlega tóku þær frá mér orku , sem kannski hefði betur átt heima á DV eða í hestamennsku . Bækur mínar um hrossarækt höfðu yfirlitssíður um helztu stóðhesta og hryssur ársins . Afkvæmi þekktra stóðhesta og hryssna . 3000 hrossajarðir og hross þeirra . Ég fullvann bókaflokkinn um hrossarækt sem fyrri bókaflokk um ferðaborgir heimsins . Eiríkur Jónsson hrossaljósmyndari tók myndirnar , en annað gerði ég sjálfur . Annaðist myndvinnslu , grafík , hönnun og umbrot . Að baki bókanna var mikill og fjölvíður gagnabanki um hross , sem ég setti á veraldarvefinn . Síðan í góðri samvinnu við Bændasamtök Íslands , sem ráku hliðstæðan gagnabanka , Veraldar-Feng . Hef fært inn nýjar upplýsingar eftir þörfum . En uppfærsla mundi kosta mig töluvert fé , sennilega nokkur hundruð þúsund krónur . Þess vegna hefur hún setið of lengi á hakanum .